Галавахордавыя

Галавахордавыя (Cephalochordata) — адзіны падтып бесчарапных хордавых жывёл. Маюць прымітыўную будову, хоць усе прыкметы хордавых у іх выразныя.

 Апісанне 
Дробныя (1,5—8 см даўжынёй) рыбападобныя марскія жывёлы. Чэрап адсутнічае. Цела складаецца з тулава і хваста, сціснута з бакоў, сег­мен­таванае, з плаўніковай склад­кай (пар­ных плаўнікоў няма).

Цела пакры­та ад­наслой­ным эпідэр­місам, пад ім знаходзіцца слой сту­дзяністай злучальнай тка­нкі. Шкілет прадстаўлены хордай, якая пачынаецца ў пярэдняй частцы цела, перад мозгам. Косці адсутнічаюць. Крывянос­ная сіс­тэма замк­нёная, сэрца прадстаўлена скарачальным сасудам, кроў бясколерная (не ўтрымліва ды­ха­ль­ных піг­мен­таў). Дыханне шчэлепнае. Мускулатура папярочна-паласатая, сегментаваная. Мозг адсутнічае, але маюцца дзве пары цэрэбральных долей і цэнтральная нервовая сістэма.

Лічынкі плаваюць у вадзе з дапамогай раснічак.

 Пашырэнне 
Пашыраны ў асноўным у тро­піках, сустракаюцца ва ўме­раных во­дах. Насяляюць мелкаводдзі. Звычайна трымаюцца на пяс­ча­ных грун­тах, дзе за­копваюцца, вы­ставіўшы вонкі пярэднюю частку цела.

Налічваецца каля 35 відаў, падзеленых на 3 сямействы.

 Асаблівасці біялогіі  
Кормяцца планктонам.

Раздзельнаполыя, апладненне вонкавае. 

 Гл. таксама 
 Ланцэтнікі
 Хордавыя

 Зноскі 

 Літаратура 
 Біялогія: вучэб. дапам. для 8-га кл. агульнаадукац. устаноў з беларус. мовай навучання / Л. В. Камлюк, А. С. Шалапёнак; пер. з рус. мовы Г. І. Кулеш. — 3-е выд., дап. — Мінск : Нар. асвета, 2010. — 222 с.: іл. ISBN 978-985-03-1367-6
 Жизнь животных. В 7-ми тт. Т. 4. Рыбы / Под ред. Т. С. Расса. — М.: Просвещение, 1983.